
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2371 

5 Νοεμβρίου 2015 


ΑΠΟΦΑΣΕΙ Σ 

Αριθμ. απόφ. 42/2015 

Συμπλήρωση - Τροποποίηση του Κανονισμού 

Εσωτερικής Υπηρεσίας του Πρωτοδικείου Πατρών. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Έγκριση ή μη της τροποποίησης και συμπλήρωσης του 
Κανονισμού Εσωτερικής Υπηρεσίας του Πρωτοδικείου 
Πατρών, που επήλθε με την υπ’ αριθμ. 67/2015 απόφαση 
της Ολομέλειας αυτού. 

Σήμερα, 10 Σεπτεμβρίου 2015, ημέρα Πέμπτη και ώρα 
10.00, στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση της Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε Συμβούλιο, στην οποία 
έλαβαν μέρος οι: 1) Δήμητρα Παπαντωνοπούλου, Αντι¬ 
πρόεδρος του Αρείου Πάγου, Προεδρεύουσα της Ολο¬ 
μέλειας, κωλυομένης της Προέδρου του Αρείου Πάγου 
Βασιλικής Θάνου - Χριστοφίλου, ως ασκούσας καθήκο¬ 
ντα Υπηρεσιακού Πρωθυπουργού, 2) Νικόλαος Λεοντής, 

3) Βιολέττα Κυτέα, Αντιπρόεδροι του Αρείου Πάγου, 

4) Κωνσταντίνος Φράγκος, 5) Ιωάννης Γιαννακόπουλος, 
6) Χρυσόστομος Ευαγγέλου, 7) Ευφημία Λαμπροπούλου, 
8) Αντώνιος Ζευγώλης, 9) Ασπασία Καρέλλου, 10) Ειρήνη 
Κιουρκτσόγλου-Πετρουλάκη, 11) Εμμανουήλ Κλαδογένης, 
12) Γεώργιος Σακκάς, 13) Μαρία Γαλάνη-Λεοναρδοπού- 
λου - Εισηγήτρια, 14) Βασίλειος Καπελούζος, 15) Πάνος 
Πετρόπουλος, 16) Ευγενία Προγάκη, 17) Αγγελική Αλειφε- 
ροπούλου, 18) Βασίλειος Πέππας, 19) Χαράλαμπος Καλα¬ 
ματιανός, 20) Γ εώργιος Λέκκας, 21) Αθανάσιος Καγκάνης, 
22) Αρτεμίσια Παναγιώτου, 23) Χαράλαμπος Μαχαίρας, 
24) Απόστολος Παπαγεωργίου, 25) Σοφία Ντάντου, 
26) Παναγιώτης Κατσιρούμπας, 27) Δημήτριος Τζιού- 
βας, 28) Γ εώργιος Αναστασάκος, 29) Ιωάννης Μαγγίνας, 
30) Δήμητρα Κοκοτίνη και 31) Γεώργιος Χοϊμές, Αρεο¬ 
παγίτες. Κωλύονται και δεν παρέστησαν οι λοιποί Αντι¬ 
πρόεδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πά¬ 
γου Μιλτιάδης Ανδρειωτέλλης, ως νόμιμος αναπληρω¬ 
τής της κωλυομένης Εισαγγελέως του Αρείου Πάγου 


Ευτέρπης Κουτζαμάνη, και η Γραμματέας της Ολομέ¬ 
λειας Μάρθα Ψαραύτη, Προϊσταμένη της Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Προεδρεύουσα γνω¬ 
στοποίησε στα μέλη της Ολομέλειας ότι στον Άρειο 
Πάγο υπηρετούν 4 Αντιπρόεδροι και 54 Αρεοπαγίτες. 

Κατόπιν, μετά από εντολή της Προεδρεύουσας, η 
Γραμματέας της Ολομέλειας, εκφώνησε τα ονόματα 
των υπηρετούντων Αντιπροέδρων του Αρείου Πάγου 
και Αρεοπαγιτών, όπου διαπιστώθηκε ότι, από τους 58 
υπηρετούντες Δικαστές, είναι παρόντες οι αναφερόμε- 
νοι στην αρχή της παρούσας τριάντα ένας (31), δηλαδή 
είναι παρόντα περισσότερα από τα μισά μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του Ν. 1756/1988, όπως ισχύει). 

Στη συνέχεια, η Προεδρεύουσα της Ολομέλειας κή¬ 
ρυξε την έναρξη της συνεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 26-8-2015 έγγραφης πρόσκλησης της 
Προέδρου του Αρείου Πάγου, προς τους υπηρετούντες 
στον Αρειο Πάγο δικαστικούς λειτουργούς (άρθρο 14 
παρ. 2 εδ. α' Ν. 1756/1988, όπως αντικ. από το άρθρο 
3 παρ. 1 του Ν. 1868/1989), προκειμένου να αποφασίσει 
για την έγκριση ή μη της υπ’ αριθμ. 67/2015 απόφασης 
της Ολομέλειας του Πρωτοδικείου Πατρών, η οποία 
διαβιβάσθηκε με το υπ’ αριθμ. 1742/30-7-2015 έγγραφο 
του Προεδρεύοντος του Β' Τμήματος Διακοπών του 
Πρωτοδικείου Πατρών, Γεωργίου Αντωνιάδη, Προέδρου 
Πρωτοδικών, το οποίο έχει ως ακολούθως: «Σας δια¬ 
βιβάζουμε προς επικύρωση αντίγραφο της υπ’ αριθμ. 
67/2015 απόφασης του Δικαστηρίου Πρωτοδικών Πα¬ 
τρών (σε ολομέλεια) τροποποίησης των διατάξεων του 
κανονισμού του Πρωτοδικείου Πατρών και ειδικότερα 
την εκδίκαση κάθε Παρασκευή κάθε μήνα υποθέσεων 
ακούσιας νοσηλείας και μία επιπλέον δικάσιμο την τρί¬ 
τη Παρασκευή κάθε μήνα αποκλειστικά και μόνο για 
υποθέσεις ακούσιας νοσηλείας, καθ’ όλη τη διάρκεια 
του δικαστικού έτους αλλά και κάθε Παρασκευή των 
θερινών τμημάτων διακοπών πλην των εβδομάδων του 
Α', Β' και Ε' τμημάτων διακοπών που υπάρχει δικάσιμος 
πολιτικών υποθέσεων, επισημαίνοντας ότι η παρούσα 
τροποποιεί τον εσωτερικό κανονισμό του Πρωτοδικείου 
Πατρών που ισχύει με την υπ’ αριθμ. 15/1988 ολομέλεια 
του Δικαστηρίου Πρωτοδικών Πατρών, η οποία τρο¬ 
ποποιήθηκε με την υπ’ αριθμ. 46/1994 απόφαση της 

Ολομέλειας του Εφετείου Πατρών και τις υπ’ αριθμ. 
1/1997, 5/2002, 35/2004, 29/2011, 30/2011, 32/2011 και 7/2012 
ολομέλειες του Δικαστηρίου Πρωτοδικών Πατρών». 

Η Εισηγήτρια - Αρεοπαγίτης Μαρία Γαλάνη-Λεοναρ- 
δοπούλου, αφού έθεσε υπόψη των μελών της Ολομέ¬ 
λειας: α. το παραπάνω έγγραφο του Προεδρεύοντος 
του Β' τμήματος Διακοπών του Πρωτοδικείου Πατρών 
και β. την υπό κρίση υπ’ αριθμ. 67/2015 απόφαση της 
Ολομέλειας του ως άνω Πρωτοδικείου, εισηγήθηκε 
την έγκριση της τροποποίησης και συμπλήρωσης του 
Κανονισμού Εσωτερικής Υπηρεσίας του Πρωτοδικείου 
Πατρών, σύμφωνα με την υπ’ αριθμ. 67/2015 απόφαση 
της Ολομέλειας αυτού. 

Ο Αντεισαγγελέας του Αρείου Πάγου Μιλτιάδης Αν- 
δρειωτέλλης ανέπτυξε την πρότασή του και συμφώνησε 
με την άποψη της Εισηγήτριας. 

Στη συνέχεια, σύμφωνα με το άρθρο 14 παρ. 1 εδ. 
γ' του Ν. 1756/1988, όπως αντικ. με το άρθρο 4 παρ. 1 
του Ν. 3388/2005, ο Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρ¬ 
θρου 17 του Ν. 1756/1988 «Κώδικας Οργανισμού Δικα¬ 
στηρίων και κατάστασης δικαστικών λειτουργών», όπως 
αντικαταστάθηκε με το άρθρο 86§2 του Ν. 4055/2012, 
«οι καταρτιζόμενοι κανονισμοί εσωτερικής υπηρεσίας 
των δικαστηρίων, καθώς και οι τροποποιήσεις τους, 
υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

Στην προκειμένη περίπτωση, η Ολομέλεια του Πρω¬ 
τοδικείου Πατρών, με την υπ’ αριθ. 67/2015 απόφασή 
της, τροποποίησε και συμπλήρωσε τον ισχύοντα Κανο¬ 
νισμό Εσωτερικής Υπηρεσίας του Δικαστηρίου αυτού, 
όπως αυτός καταρτίστηκε με την 15/1988 ολομέλεια του 


Δικαστηρίου Πρωτοδικών Πατρών, η οποία στη συνέ¬ 
χεια τροποποιήθηκε με την υπ’ αριθμ. 46/1994 απόφα¬ 
ση της Ολομέλειας του Εφετείου Πατρών και τις υπ’ 
αριθμ. 1/1997, 5/2002, 35/2004, 29/2011, 30/2011, 32/2011 
και 7/2012 ολομέλειες του Δικαστηρίου Πρωτοδικών 
Πατρών. Ειδικότερα, ορίστηκε όπως εκδικάζονται κάθε 
Παρασκευή, κάθε μήνα, μαζί με τις άλλου είδους υπο¬ 
θέσεις εκούσιας και υποθέσεις ακούσιας νοσηλείας και, 
περαιτέρω, να προστεθεί μία (1) επιπλέον δικάσιμος την 
τρίτη Παρασκευή, κάθε μήνα, αποκλειστικά και μόνο για 
υποθέσεις ακούσιας νοσηλείας, καθ’ όλη τη διάρκεια 
του δικαστικού έτους, αλλά και κάθε Παρασκευή των 
θερινών τμημάτων διακοπών, πλην των εβδομάδων του 
Α', Β' και Ε' τμήματος διακοπών που υπάρχει δικάσιμος 
πολιτικών υποθέσεων. Η έναρξη δε προσδιορισμού των 
πιο πάνω υποθέσεων να γίνει άμεσα. 

Στη συνέχεια, η Ολομέλεια κρίνει, ομόφωνα, ότι πρέ¬ 
πει να εγκριθεί η ως άνω γενομένη τροποποίηση και 
συμπλήρωση του Κανονισμού Εσωτερικής Υπηρεσίας 
του Πρωτοδικείου Πατρών. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την υπ’ αριθμ. 67/29-6-2015 απόφαση της Ολο¬ 
μέλειας του Πρωτοδικείου Πατρών και την δί αυτής 
τροποποίηση του ισχύοντος Κανονισμού Εσωτερικής 
Υπηρεσίας του Δικαστηρίου αυτού, με την οποία ορί¬ 
ζεται όπως εκδικάζονται κάθε Παρασκευή, κάθε μήνα, 
μαζί με τις άλλου είδους υποθέσεις εκούσιας και υποθέ¬ 
σεις ακούσιας νοσηλείας και, περαιτέρω, να προστεθεί 
μία (1) επιπλέον δικάσιμος την τρίτη Παρασκευή, κάθε 
μήνα, αποκλειστικά και μόνο για υποθέσεις ακούσιας 
νοσηλείας, καθ’ όλη τη διάρκεια του δικαστικού έτους, 
αλλά και κάθε Παρασκευή των θερινών τμημάτων δια¬ 
κοπών, πλην των εβδομάδων του Α', Β' και Ε' τμήματος 
διακοπών που υπάρχει δικάσιμος πολιτικών υποθέσεων. 
Η έναρξη δε προσδιορισμού των πιο πάνω υποθέσεων 
να γίνει άμεσα. 

Κρίθηκε, αποφασίσθηκε και εκδόθηκε στην Αθήνα, 
στις 10 Σεπτεμβρίου 2015. 

Η Προεδρεύουσα 
ΔΗΜΗΤΡΑ ΠΑΠΑΝΤΩΝΟΠΟΥΛΟΥ 

